આજે શરૂઆતે ડોલર સામે રૂપિયો સાત પૈસાની મજબૂતાઇએ ૬૪.૧૯ની સપાટીએ ખૂલ્યો હતો, જોકે તુરત જ ડોલરની સ્થાનિક બજારમાં જોવાયેલી વેચવાલીના પગલે રૂપિયામાં મજબૂતાઇની ચાલ નોંધાતી જોવા મળી હતી. આજે શરૂઆતે ફોરેક્સ બજારમાં ઇન્ટ્રા ડે ટ્રેડિંગમાં ૬૪ની સપાટી તોડી નીચે ૬૩.૯૯ના મથાળે રૂપિયો ટ્રેડિંગમાં જોવા મળ્યો હતો. રૂપિયામાં મજબૂતાઇનો ટ્રેન્ડ ચાલુ રહેલો નોંધાયો છે. સકારાત્મક ગ્લોબલ સંકેતો અને સ્થાનિક બજારમાં ડોલરની વેચવાલીએ રૂપિયામાં મજબૂતાઇ નોંધાઇ હતી. રૂપિયો ૨૧ મહિનાની ટોચે જોવા મળ્યો છે. કરન્સી ટ્રેડર્સની ઉત્તર કોરિયાની ઘટના ઉપર તથા આજે અમેરિકા કેવા ટેક્સ રિફોર્મના પગલાની જાહેરાત કરે છે તેના ઉપર નજર રહેલી છે.